钦定古今图书集成/明伦汇编/人事典/第060卷 > 《拟嵇中散言志》江淹
## 钦定古今图书集成/明伦汇编/人事典/第060卷 > 《拟嵇中散言志》江淹

曰余不师训，潜志去世尘。远想出宏域，高步超常伦。
灵凤振羽仪，戢景西海滨。朝食《琅玕》实，夕饮玉池津。
处顺故无累，养德乃入神。旷哉宇宙惠，云罗更四陈，
哲人贵《义》大雅明庇身。“庄生悟无为，老氏守其真。
天下皆得一，名实久相宾。咸池飨爰居，钟鼓或愁辛。
柳惠善直道，孙登庶知人。写怀良未远，感赠以书绅。”